RS ร่วง 6% ต่ำสุดในรอบ 6 เดือน ฟากโบรกฯ 6 แห่งเชียร์ซื้อ ชูอัพไซด์สูง 60%
RS ร่วง 6% ต่ำสุดในรอบ 6 เดือน ฟากโบรกฯ 6 แห่งเชียร์ซื้อ ชูอัพไซด์สูง 60% โดย ณ เวลา 12.12 น.อยู่ที่ระดับ 22.00 บาท ลบ 1.40 บาท หรือ 5.98% ด้วยมูลค่าซื้อขาย 206.11 ล้านบาท
22 พ.ค. 2561

ผู้สื่อข่าวรายงานว่า บริษัท อาร์เอส จำกัด (มหาชน) หรือ RS ณ เวลา 12.12 น.อยู่ที่ระดับ 22.00 บาท ลบ 1.40 บาท หรือ 5.98% ด้วยมูลค่าซื้อขาย 206.11 ล้านบาท ราคาหุ้นอ่อนตัวในรอบ 6 เดือน โดยนับตั้งแต่หุ้นเคยลงไปทดสอบระดับ 22.10 บาท เมื่อวันที่ 13 พ.ย.60

อย่างไรก็ตามโบรกฯส่วนใหญ่ยังแนะซื้อดังตารางประกอบ

บล.โนมูระ พัฒนสิน ระบุในบทวิเคราะห์ว่า RS มีมุมมอง Positive ต่อข้อมูลที่ได้จากงาน Analyst meeting จาก 1) ผู้บริหาร RS ระบุประเด็น อย. เป็นเพียงผลกระทบระยะสั้นต่อยอดขายธุรกิจ MPC เท่านั้น ไม่มีผลต่อเป้าหมายยอดขายธุรกิจ MPC ทั้งปีที่ 3,500 ลบ.
2) มีการปรับขึ้นค่าโฆษณาทีวีดิจิทัลช่อง 8 เป็น 40,000 บาท/นาที ในเดือน มี.ค.18 เพิ่มขึ้นเกือบเท่าตัวจาก 25,000 บาท/นาที เบื้องต้นเราคาดกำไรสุทธิ 2Q18F เติบโตแข็งแกร่งต่อเนื่องเป็น 182 ลบ. (+249% เทียบช่วงเดียวกันของปีก่อน, +78% q-q) หลัก ๆ เป็นผลจากการปรับขึ้นค่าโฆษณาทีวีดิจิทัลช่อง 8
คงคำแนะนำ NEUTRAL ราคาเป้าหมาย 26 บาท (vs กรณี Best case RS ทำยอดขายธุรกิจ MPC ได้ตามเป้าที่ 3,500 พันลบ. มูลค่าหุ้น RS จะเท่ากับ 31 บาท) โดยยังคงประมาณการกำไรปี 2018F ที่ 924 ลบ. เติบโต +178% เทียบช่วงเดียวกันของปีก่อน เราคาดระยะสั้นหุ้น RS จะมีปัจจัยหนุนจากผลประกอบการ 2Q18F มีแนวโน้มเติบโตแข็งแกร่งต่อเนื่องเป็นประเด็นในการเก็งกำไร